Diari Oficial de la Generalitat Valenciana


Sumari del DOGV 8808, del 11-05-2020 (2020/3256)

RESOLUCIÓ de 21 d'abril de 2020, de la presidència del Consorci Hospital General Universitari de València (CHGUV), per la qual, en execució de la Sentència número 991/19, de 31 d'octubre, del Jutjat Contenciós Administratiu número 8 de València, es resol el concurs per a la provisió de la direcció de secció de caràcter assistencial, de Neurologia, inclosa en la convocatòria CM/02/2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/3256


Data del document
:   21-04-2020

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 21 d'abril de 2020, de la presidència del Consorci Hospital General Universitari de València (CHGUV), per la qual, en execució de la Sentència número 991/19, de 31 d'octubre, del Jutjat Contenciós Administratiu número 8 de València, es resol el concurs per a la provisió de la direcció de secció de caràcter assistencial, de Neurologia, inclosa en la convocatòria CM/02/2017. [2020/3256]  
  
Per resolució de la presidència del Consorci Hospital General Universitari de València (CHGUV), de 20 de novembre de 2017 (DOGV núm. 8178, de 27.11.17), i prèvia proposta de la Comissió de Valoració designada a aquest efecte, es resol el concurs per a la provisió de la caporalia de secció de Neurologia, de caràcter assistencial, convocat mitjançant resolució de 28 d'abril de 2017 -CM/02/17- (DOGV núm. 8042, de 18.05.17) i es nomena l'aspirant Juan Juni Sanahuja en la plaça núm. 79361, amb efectes economicoadministratius de 15 de desembre de 2017.  
L'esmentat concurs està subjecte a les bases generals aprovades mitjançant Resolució de 23 d'octubre de 2009, de la Presidència del CHGUV (DOCV núm. 6141, de 10.11.2019) i a les específiques aprovades per l'esmentada Resolució de 28 d'abril de 2017.  
A conseqüència de la interposició del recurs contenciós administratiu per part de l'aspirant Joaquín Escudero Torrella contra l'esmentada Resolució de 20 de novembre de 2017, el Jutjat Contenciós Administratiu núm. 8 de València, núm. 991/19 ha dictat sentència estimatòria en data 31 d'octubre de 2019. A l'efecte d'executar-la, mitjançant Resolució del CHGUV, de data 16 de desembre de 2019 (DOGV núm. 8716, de 14.01.20), s'ordenen determinades actuacions, i en el seu apartat tercer es disposa la designació d'una nova comissió de valoració.  
  
De conformitat amb la base 14a de les esmentades bases generals, l'òrgan competent dicta la seua resolució d'acord amb la proposta formulada per la comissió de valoració designada a aquest efecte.  
Vist que les esmentades bases generals han sigut derogades per Resolució de 15 de gener de 2018 de la Presidència del CHGUV (DOGV núm. 8245, d'1.03.18) i considerant el que estableix la disposició transitòria respecte a l'avaluació d'acompliment.  
Atesos els pronunciaments que conté la part dispositiva de la Sentència 991/19, de 31 d'octubre, del Jutjat Contenciós Administratiu número 8 de València, i de conformitat amb el que disposa l'article 118 de la Constitució Espanyola, així com els articles 17.2 de la Llei orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de Justícia, i en virtut de l'Acord de 12/12/2003, del Consell de Govern, sobre delegació de competències, aquesta Presidència del CHGUV resol:  
  
  
Primer  
Nomenar amb efectes economicoadministratius de l'endemà a la publicació d'aquesta resolució en el Diari Oficial de la Generalitat Valenciana, a la persona que figura en l'annex, per a l'acompliment de la plaça que així mateix s'indica i en conseqüència, deixar sense efecte el nomenament efectuat mitjançant Resolució de 20 de novembre de 2017 (DOGV núm. 8178, de 27.11.17), a favor de Juan Juni Sanahuja, en aquesta plaça.  
  
Segon  
D'acord amb el que estableix la base general 4.2 de les quals regeixen la convocatòria, el nomenament té caràcter temporal i es troba sotmès a avaluació quadriennal de l'acompliment, a l'efecte de la seua continuïtat, en els termes previstos en la base general 17a, i en l'apartat V de les bases específiques.  
A aquest efecte, la persona interessada haurà de presentar durant el mes de maig de 2024, la documentació i projecte-memòria establerts en l'esmentada base general 17a, referit al període maig 2020/abril 2024, tots dos inclusivament. Si no ho fa així, es considerarà que renuncia a participar en el procés d'avaluació i, en conseqüència, a la seua continuïtat en la plaça.  
  
Tercer  
El règim jurídic i àmbit geograficofuncional de l'acompliment de la plaça serà l'establert en la base general 4a.  
  
Quart  
La Direcció de Recursos Humans durà a terme els actes administratius pertinents per a l'eficàcia material d'aquesta resolució.  
  
Contra la present resolució, que esgota la via administrativa, es pot interposar potestativament un recurs de reposició davant aquest mateix òrgan, en el termini d'un mes comptat a partir de l'endemà de ser publicada o, directament, un recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 d'abril de 2020.- La presidenta del CHGUV i consellera de Sanitat Universal i Salut Pública: Ana Barceló Chico.